રાજપીપળા: નાંદોદ તાલુકાના આમલેથા ગામમાં રહેતા ફરિયાદી જીગ્નેશ બાબુભાઇ વસાવાએ આપેલી ફરિયાદ મુજબ એના જ ગામના બે ભાઈઓ પૈકી જયેશ દિલીપ વસાવા અને અજય દિલીપ વસાવાએ શુક્રવારે જીગ્નેશ પાસે જઈ કહ્યું કે તું કેમ મારી બાલાસિનોર પરણાવેલી બહેન જયાને મોબાઈલ થી વાત કરે છે...? મારો બનેવી એને મારે છે ત્યારે જીગ્નેશે કહ્યું કે જયાબેન તમને ફોન લાગાવતા હતા પણ તમને ફોન ન લાગતા એમને મને ફોન કર્યો હતો છતાં બંને ભાઈઓએ એની વાત ન માની અને લાકડી-પથ્થર વડે જીગ્નેશને મારી ઇજા પહોંચાડી હતી. બંને ભાઈઓ વિરુદ્ધ ફરિયાદ થતા આમલેથા પોલીસે ગુનો નોંધી વધુ તપાસ હાથ ધરી છે.